Document ID: /roh_data/filtered/fineweb-2-filterrobots_roh.jsonl.gz/71480

Il 2016 è in aviun F/A-18 crudà giu al Pass dal Susten. Il pilot en quel jet da cumbat era mort. Uss ha il tribunal militar declerà culpant il controllader dal traffic aviatic pervi da mazzament per negligientscha e survegn in chasti pecuniar cundiziunà.
Sco il pledader dal tribunal militar 2 a Muttenz ha ditg, saja stà in lung process e l'examinaziun da l'accident saja stada fitg difficila. La dretgira è vegnida a la conclusiun che la culpa saja tar il controllader dal traffic aviatic che aveva communitgà via func la faussa indicaziun d'autezza.
Il pilot principal che sgulava en il jet da cumbat davostiers e ch'era medemamain accusà è vegnì declerà nunculpant.